BlackKakapo/recipes-ro huggingface dataset:
Salata de varza cu maioneza 

Ingrediente:
● Varza - 800 g  (rosie sau alba)
● Maioneza - 200 g 
● Sare - 1 lingurita  (in plus puteti adauga marar si ceapa, dupa gust)
● Piper negru macinat - 0.25 lingurite 

Mod de preparare:
1. Cea mai importanta si grea parte la aceasta salata este sa tocati cat mai fin varza.
Eu demult am scapat de aceasta problema pentru ca folosesc o razatoare-mandolina(de la Tupperware), o pun la nivelul cel mai mic pentru fire cat mai fine de varza.
2. Peste varza tocata presarati 1 lingurita de sare si frecati bine cu mainile - nu o striviti prea tare, doar cat sa se faca mai moale.
3. Adaugati maioneza, eu am pus maioneza keto de aici.
4. Amestecati bine cu 2 furculite, reglati dupa gust de sare si piper.
Ar merge aici un pic de otet de mere in plus si daca va place marar si ceapa verde tocate.
Eu o las simpla, asa le place mai mult copiilor :)
5. Este o garnitura de legume minunata si simpla, foarte iubita de toata lumea.
Merge perfect la un gratar, cartofi, orez, etc.
Pofta Buna!
File de porc la cuptor cu usturoi si vin alb 

Ingrediente:
● File de porc - 1 kg 
● Vin alb demisec - 100 ml 
● Usturoi (catei) - 10 buc 
● Ulei - 3 linguri 
● Sare,piper,boia dulce - 1 lingura 
● Cimbru uscat - 1 lingurita  (optional)

Mod de preparare:
1. Fileul de porc se taie felii cam de 1 cm grosime.
Se aranjeaza intr-o tava de cuptor.
2. Peste carne presarati sare, piper, boia dulce si cimbru.
3. Cateii de usturoi se taie felii subtiri si se pun cate 3-4 felii pe fiecare bucata de carne.
Stropiti carnea cu putin ulei.
4. Turnati in tava vinul si jumate de pahar de apa, puneti tava la cuptor preincalzit la 200 grade timp de 40-45 de minute.
5. In acest timp ar cam trebui sa se evapore din lichid si ramane un pic de sos pe care il puteti servi pe langa carne.
File-ul recomand sa-l serviti imediat, fierbinte, dupa ce se raceste devine mai sec si dens.
Ceafa ar trebui sa fie ceva mai frageda, la fel si pulpele dezosate de pui.
Pofta Buna!
Dulceata de visine 

Ingrediente:
● Visine fara samburi - 1 kg  (dintr-un kg de visine cu samburi ies aproximativ 850g de visine curatate)
● Zahar - 1 kg 

Mod de preparare:
1. Visinele se spala si curata de samburi.
2. Turnati zaharul peste ele, amestecati si lasati cateva ore sa-si lase bine zeama.
Perfect ar fi sa le tineti peste noapte.
3. Visinele mele si-au lasat sucul cam in 5 ore, am mai amestecat din cand in cand in ele sa grabesc procesul.
4. Si acum etapa cea mai importanta - fierberea...
Vedeti in poza tigaia-cratita mea - are 28 cm in diametru si am pus in ea la fiert jumate din cantitatea de visine cu suc de mai sus - aproximativ 4-5 polonice.
Daca aveti tigaie/cratita de 24 cm puneti 3 polonice.
5. Faceti focul mare si cand incepe sa fiarba intens il micsorati putin, dar dulceata tot trebuie sa fiarba mai cu spuma si cu spor.
Fierbeti timp de 10 minute amestecand din cand in cand.
6. Dupa acest timp faceti testul cu picatura.
Eu am facut cateva ca sa va arat diferenta - picatura mai ferma si culoare mai intensa este cea corecta - in acest moment luati cratita de pe foc.
Daca nu este bine, mai lasati sa fiarba 2 minute si iar testati.
7. Lasati cratita fara foc aproximativ 2 minute, mai amestecati in ea putin sa se lase spuma daca este.
Apoi turnati dulceata in borcane uscate si curate. Puneti capacul si il strangeti bine, puneti la o parte si lasati sa se raceasca - alte operatiuni nu trebuie sa mai faceti - sterilizare, etc.
8. Dintr-o cratita din asta de dulceata fiarta mi-au iesit 1 borcan si jumate - jumatea o acoperiti cu capac si fierbeti urmatoare tura de dulceata, o turnati peste dulceata anterioara sa completati borcanul.
Eu am fiert de 2 ori cantitatea mea de 1 kg de visine, nu m-am obosit prea mult, mai ales ca am fiert-o mai putin timp.
9. Mi-au iesit fix 3 borcane de dulceata - trebuie lasate sa se raceasca bine apoi depozitate in camara.
10. Aici vedeti cat de caramelizate sunt visinele si dulceata foarte bine legata.
Pofta Buna!
Chiftele la cuptor cu cartofi 

Ingrediente:
● Carne tocata - 700 g  (oricare preferati, dar ar fi bine sa fie ceva mai grasa)
● Cartofi - 1 kg 
● Oua - 1 buc 
● Ceapa - 1 buc 
● Piper negru macinat - 0.5 lingurite 
● Patrunjel uscat - 1 lingurita  (sau patrunjel proaspat tocat)
● Ulei de masline - 120 ml  (sau oricare altul)
● Boia ardei dulce - 1 lingurita 
● Usturoi granulat(praf) - 1 lingurita 
● Sare - 2 lingurite 
● Oregano uscat - 1 lingurita  (sau oricare alte mirodenii preferati la cartofi)

Mod de preparare:
1. Adaugati peste carnea tocata 1 ou, 1 ceapa tocata marunt, 1 lingurita de sare, 1 lingurita patrunjel uscat si putin piper negru macinat.
Amestecati totul cu mainile, pana compozitia devine uniforma si se tine bine impreuna.
2. Curatati si spalatati cartofii, apoil le taiati felii mai mari - sferturi sau jumatati, depinde cat de mari sunt.
3. Puneti peste cartofi 1 lingurita de boia, 1 lingurita de sare, 1 lingurita usturoi uscat, 1 lingurita de oregano(sau alte mirodenii preferati) si 100ml de ulei de masline.
Amestecati bine sa se distribuie uniform mirodeniile.
4. Ungeti bine cu ulei(sau asterneti cu hartie de copt) o tava mare si adanca de cuptor.
Puneti in ea cartofii, iar printre ei aranjati chiftelele modelate - eu le-am facut mai mari, sa fie mai repede, dar si ceva mai fragede dupa coacere.
5. Puneti tava in cuptorul preincalzit la 220 de grade, de preferat cu ventilatie, pentru aproximativ 40-45 de minute. 
Oricum va uitati periodic peste ei si verificati daca s-au rumenit. In caz ca aveti chiftelele din carne mai slaba, recomand sa le presarati cu cascaval ras in mijlocul procesului de coacere. Astfel nu se vor usca prea tare la cuptor, pana se gatesc cartofii.
6. Serviti cu salata sau muraturi, sunt niste chiftele la cuptor cu cartofi absolut delicioase si simplu de preparat.
Pofta Buna!
Coaja de portocala confiata, simpla sau low-carb 

Ingrediente:
● Portocale - 6 buc  (vom folosi doar coaja)
● Apa - 300 ml 
● Zahar - 300 g  (in varianta low-carb folositi 150g de indulcitor pe baza de erithritol si stevie)
● Ciocolata neagra/amaruie - 100 g  (optional)

Mod de preparare:
1. Spalati bine portocalele cu apa fierbinte si eventual chiar putin detergent eco de vase.
2. Apoi le curatati de coaja, pulpa o consumati cu toata familia(eu de obicei o pun in casoleta la frigider).
3. Apoi luati fiecare coaja, o mai curatati putin de excesul de fire albe si taiati felii uniforme.
Cojile mai deformate le puteti lasa simple, nu e neaparat sa le taiati felii.
4. Mutati cojile de portocala intr-o oala, turnati apa cat sa le acopere complet si puneti pe foc.
Cand incepe sa fiarba, mai lasati 2-3 minute sa clocoteasca.
5. Apoi scurgeti cojile de apa in care au fiert.
6. Le puneti inapoi in oala, turnati apa si lasati sa fiarba 2-3 minute, iarasi scurgeti apa.
Aceasta procedura cu fiertul si scursul apei din coji trebuie executata de 3 ori, ca sa extragem cat mai mult gustul amar din ele.
7. Dupa ce le-ati scurs a 3-a oara, le puneti pe niste servetele sau prosoape de hartie, tapetati si le uscati putin.
8. Luati o tigaie larga de 28-30cm si turnati in ea apa cu 300g de zahar. Puneti pe foc, amestecati periodic pana se dizolva zaharul si compozitia incepe sa fiarba.
In varianta low-carb fierbeti apa si 150g de indulcitor.
9. Acum puneti in acest sirop cojile de portocale pregatite anterior.
Le lasati sa fiarba intens in tigaie, la foc mai mare.
10. In 15-20 de minute apa se va evapora complet, observati in tigaie ca nu se mai vede lichid.
Acum luati tigaia de pe foc si lasati aproximativ 1 ora sa se racoreasca.
11. Dupa acest timp aranjati cojile pe un platou. Lasati sa se usuce la temperatura camerei sau in frigider - ale mele(cele cu zahar) au fost uscate bine chiar a 2-a zi.
12. Cojile confiate cu indulcitor se usuca mai greu, si neaparat la frigider(sau balconul rece).
Vedeti aici cum arata cele low-carb.
13. Dupa uscare le mai presarati cu putin zahar/indulcitor.
14. Acum le puteti depozita in borcane/casolete, si de preferat sa le pastrati in frigider, mai ales cele low-carb.
15. Cojile mai deformate si neuniforme se pot taia cubulete mici, pentru cozonac sau prajituri.
16. Iar daca vreti sa va delectati cu ele si mai frumos, topiti putina ciocolata neagra preferata, si inmuiati cojile de portocale confiate acolo.
17. Scuturati bine ciocolata, apoi le aranjati intr-o tava asternuta cu hartie de copt.
Puneti la frigider pana ciocolata se intareste si savurati!
Pofta Buna!
Pui la cuptor cu legume in stil mexican 

Ingrediente:
● Pulpe de pui - 6 buc  (oricare preferati, intregi, cu os, fara os, etc)
● Morcovi - 1 buc 
● Ardei gras - 2 buc  (recomand sa alegeti ardei rosu si galben, daca aveti cum)
● Ceapa alba - 1 buc 
● Porumb boabe - 1 pahar  (o conserva medie)
● Mazare verde congelata - 1 pahar 
● Fasole verde congelata - 1 pahar 
● Ulei de masline - 100 ml 
● Sare - 2 lingurite 
● Piper negru macinat - 0.25 lingurite 
● Boia ardei dulce sau iute - 2 lingurite 
● Bulion de rosii - 200 ml  (sau 2-3 rosii pasate)
● Usturoi granulat(praf) - 1 lingurita  (sau 2-3 catei de usturoi pisat)

Mod de preparare:
1. Asezonati pulpele de pui pe toate partile cu 1 lingurita de sare, putin piper negru macinat, 1 lingurita de boia si cateva linguri ulei de masline.
2. Spalati, curatati si taiati cubulete/rondele ceapa, morcovii si ardeii.
Pregatiti si restul legumelor, le puneti pe toate intr-un bol mare.
Aici puteti modifica si adauga orice legume preferati si in ce proportii va place.
3. Adaugati 200ml bulion de rosii, 80ml ulei de masline, 1 lingurita de sare, putin piper negru macinat, 1 lingurita usturoi pudra si 1 lingurita boia de ardei dulce.
Amestecati totul bine.
4. Intr-o tava de cuptor mare si adanca puneti pulpele de pui.
5. Printre ele distribuiti uniform amestecul de legume.
6. Coaceti totul in cuptorul preincalzit la 200 de grade timp de 1 ora. Daca aveti regim cu ventilatie, recomand sa-l porniti.
In acest timp deschideti cuptorul de 1-2 ori si folosind o pensula ungeti pulpele deasupra cu zeama din tava.
7. Le puteti servi asa simple, sau cu o garnitura de orez pe langa. 
Pofta Buna!
Salata de rosii cu broccoli 

Ingrediente:
● Broccoli - 350 g  (merge si broccoli congelat daca nu aveti proaspat)
● Rosii - 300 g 
● Iaurt cremos - 100 g  (alegeti iaurt intre 2-4% grasime, sa fie cremos si mai gros - eu cumpar Oly 2%)
● Usturoi (catei) - 2 buc 
● Sare - 0.5 lingurite 
● Ceapa rosie - 0.25 buc  (un sfert de ceapa sau 2 fire de ceapa verde)

Mod de preparare:
1. Preparam sosul primul:
- amestecati iaurtul cu usturoiul pisat, potriviti de sare si lasati la o parte pana sunt gata legumele.
2. Rosiile le taiati bucatele mici sau cubulete, puneti in farfuria in care veti servi salata.
3. Foarte important sa fierbeti corect broccoli, sa nu-l faceti terci pentru ca nu va mai avea nici un farmec in salata:
- puneti la fiert o oala cu apa
- cand incepe sa fiarba, adaugati sarea si broccoli desfacut buchetele
- lasati 3-4 minute sa fiarba
- apoi obligatoriu dupa acest timp le scoateti intr-un bol cu apa rece si mai schimbati de 2-3 ori apa pana se racesce complet broccoli
Asa veti avea niste broccoli crocant, frumos si gustos, nu un terci moale si scarbos. Legumele au proprietatea sa se mai gateasca in continuate chiar daca le scoateti din apa in care au fiert, deci trebuie obligatoriu racite repede sa fie al dente.
4. Puneti broccoli-ul peste rosii.
5. Distribuiti sosul de iaurt peste legume.
6. Puneti si ceapa taiata marunt sau solzisori.
Salata este gata de servit, ar fi bine s-o amestecati chiar atunci cand va apucati s-o mancati.
Pofta Buna!
Tiramisu - reteta rapida Reteta  

Ingrediente:
● Biscuiti savoiardi(piscoturi) - 400 g 
● Mascarpone - 500 g 
● Smantana dulce pentru frisca(32-35%) - 500 ml  (sa fie rece, de la frigider)
● Cafea - 500 ml  (preparata din timp si racita)
● Zahar - 120 g 
● Crema de vanilie - 800 g  (puteti folosi reteta mea rapida sau alta preferata, important sa fie racita bine)
● Lichior de cafea/ciocolata - 50 ml  (optional)
● Cacao pudra - 2 linguri 

Mod de preparare:
1. Daca nu aveti crema de vanilie gata, primul pas ar fi totusi s-o faceti pe aia.
Asa cum v-am spus, puteti sa faceti reteta mea de crema de vanilie la microunde sau reteta in cratita. O lasati sa se raceasca bine, neaparat.
Acum smantana pentru frisca, rece, de la frigider - se toarna intr-un bol adanc si incepeti s-o amestecati bine cu un mixer clasic.
2. Cand incepe sa se ingroase adaugati 100g de zahar si continuati sa mixati.
3. Va opriti cand crema este pufoasa si intarita, aveti grija sa n-o bateti prea tare ca se face unt si se taie.
4. Aici avem crema de vanilie gata preparata si racita sau decongelata.
5. In bolul cu smantana batuta adaugati cele 500g de mascarpone si crema de vanilie.
6. Amestecati atent cu o lingura apoi cu un tel sa desfaceti bine cocoloasele.
7. Cafeaua rece se amesteca cu lichiorul si 1-2 linguri de zahar.
8. Observati si in video, voi aranja fiecare piscot cu partea zaharisita in jos in tava, dupa ce il trec repede prin cafea. Recomand sa nu-l tineti mult in amestecul de cafea, va absorbi prea mult sirop si se vor face terci in prajitura. Doar adanciti si repede scoateti.
9. Cam asa ceva.
Imi place sa folosesc pentru tiramisu tava de sticla adanca, cam de 33x23cm, este de la Ikea, ieftina si foarte buna.
10. Am pus un rand de piscoturi inmuiate in cafea, le taiati ca se la incadrati bine in tava, daca e nevoie.
11. Puneti deasupra jumatate din crema preparata si nivelati uniform.
12. Mai aranjati un strat de piscoturi.
13. Puneti si restul de crema, iar nivelati bine.
14. Cu o sita presarati deasupra pudra de cacao.
15. Prajitura este gata, acum ramane s-o puneti la frigider pentru 5-8 ore.
Neaparati o acoperiti deasupra cu folie de plastic alimentara.
16. Imi place ca este destul de ferma la taiat, veti avea sectiune frumoasa, dar in acelasi timp e destul de aerata si frageda.
Serviti cu mare placere!
Iaurt cu miere si nuci - desert grecesc 

Ingrediente:
● Iaurt Grecesc - 500 g  (alegeti orice iaurt va place, dar sa nu fie prea lichid)
● Esenta de vanilie - 1 buc 
● Miere de albine - 4 linguri 
● Amestesc de nuci - 150 g  (orice nuci preferati si recomand sa le amestecati)

Mod de preparare:
1. Amestecul de nuci il puneti intr-o tigaie uscata si le caliti pana se rumenesc usor, lasati sa se raceasca.
Eu am luat o punga de nuci deja amestecate din comert - caju, migdale, nuci simple si alune de padure.
2. Alt aspect pe care insist este neaparat sa taiati nucile cu un cutit, sa fie bucati mai mari. 
Daca totusi preferati blenderul aveti grija sa nu le face praf si prea marunte.
3. Acum puneti intr-un bol mai mare iaurtul si il amestecati cu esenta de vanilie.
Eu aici in Grecia am gasit numai acest praf de vanilie, nu am fost incantata de el dar mai bine decat deloc.
4. Acum treceti iaurtul in niste boluri mici sau pahare/cesti frumoase.
5. Presarati deasupra nucile maruntite.
6. Turnati miere cat va place si va lasa inima. 
Mierea trebuie sa fie buna, dar asta stiti, nu?
7. Si desertul cu iaurt si miere trebuie servit imediat - aspect important de stiut, altfel mierea se va dizolva cu iaurtul si nu mai are acelasi aspect.
Am observat ca nucile se pot pune si peste miere, adica iaurt+miere+nuci, dar asta cum va place si va iese, este bun oricum - racoritor, usor, frumos, aromat, perfect!
Pofta Buna!
Paste Carbonara Reteta  

Ingrediente:
● Paste - 500 g 
● Galbenusuri de ou - 4 buc 
● Smantana dulce 32%(dorna/milli) - 250 ml  (sau smantana dulce pt gatit - daca nu aveti smantana folositi 250ml de apa in care au fiert pastele - de fapt asa este in reteta "mama")
● Bacon - 100 g 
● Usturoi (catei) - 2 buc  (daca sunt mai mici, puneti 4-5 bucati)
● Sare,piper - 0.5 lingurite  (dupa gust)
● Parmezan - 50 g 

Mod de preparare:
1. Fiindca pastele Carbonara se fac si se servesc imediat fierbinti, procesul de preparare trebuie bine structurat, deci aveti grija la pasii retetei.
Mai intai se pregatesc toate ingredientele, apoi facem semipreparate fara sa ne apucam efectiv de gatit la plita.
Deci, intr-un bol se bat galbenusurile cu smantana dulce, sare si piper.
2. Baconul se taie julien, usturoiul se marunteste bine.
3. Fierbeti pastele conform instructiunilor de pe cutie - in mod normal, fierbeti apa cu sare, adaugati pastele si aveti grija sa nu le rasfierbeti.
4. Cand sunt gata le scurgeti de apa si lasati deoparte.
5. Acum repede puneti baconul intr-o tigaie incinsa bine, amestecati periodic.
Luati 2-3 linguri din baconul rumenit si lasati la o parte, pentru a orna farfuriile.
6. Dupa ce se rumenesc bine si lasa grasime, adaugati usturoiul - mai lasati 1 minut si amestecati periodic.
7. Puneti pastele in tigaia cu bacon, amestecati bine si mai lasati 2-3 minute pe foc. Asta se face ca sa incalziti pastele care intre timp putin se racesc.
Si luati tigaia de pe foc!
8. Imediat turnati amestecul de galbenusuri cu smantana si amestecati bine.
Daca nu luati tigaia de pe foc, acestea se vor transforma intr-o omleta si pastele vor fi uscacioase.
Deci, pastele sa fie fierbinti dar nu pe foc.
9. Si gata, le serviti imediat, presarate cu branza(parmezan de preferat:), putin piper macinat si acele bucatele de bacon prajit lasate la o parte.
Pofta Buna!
Pate de linte 

Ingrediente:
● Linte verde/maro - 200 g  (se gaseste si la conserve, fiarta)
● Ceapa alba - 2 buc 
● Ardei/gogosari - 1 buc  (Din cauza sezonului am pus legume deshidratate - puteti pune si congelate sau proaspete. Oricum este optional, puteti face numai cu ceapa.)
● Ulei de floarea soarelui - 3 linguri 
● Sare - 1 lingura 
● Ierburi uscate(busuioc, patrunjel,etc) - 1 lingurita  (optional)

Mod de preparare:
1. Lintea se pune la fiert in raport de 1 unitate linte la 3 unitati apa. Cand incepe sa fiarba puneti o ceapa intreaga  in apa, faceti focul mic si lasati sa fiarba pana se face moale lintea - cam 1 ora maxim, chiar mai putin la unele tipuri de linte.
2. In acest timp puteti cali ceapa. Se caleste in stil sanatos astfel:
In tigaia incalzita se pune ceapa taiata, jumatate de pahar de apa si 3 linguri de ulei. Lasati sa se innabuse asa la foc normal pana se inmoaie bine ceapa.
3. Fiindca eu am pus un amestec de legume deshidratate bio nu am mai folosit ardei/gogosari. Daca faceti cu legume proaspete le puneti la calit impreuna cu ceapa la pasul 2.
Cand sunt gata legumele le adaugati mirodenii uscate, amestecati si stingeti focul.
4. Lintea fiarta se scurge bine de apa printr-o sita - atentie s-o scurgeti bine ca sa nu fie pate-ul prea lichid.
5. Adaugati la linte amestecul de legume preparat anterior.
6. Pasati bine totul cu un mixer vertical, pana se face o pasta uniforma.
7. Aduagati sarea dupa gust, amestecati bine si pate-ul este gata.
8. Il pastrati la firigder si serviti pe paine.
Pofta Buna!
Porumb copt la cuptor 

Ingrediente:
● Porumb fraged intreg - 7 buc 
● Usturoi - 4 buc  (4 catei mari)
● Patrunjel uscat - 1 lingura  (sau patrunjel verde tocat fin/pasat)
● Ulei de floarea soarelui - 5 linguri 
● Piper negru - 0.25 lingurite  (este optional)
● Sare - 1 lingurita  (de preferat grunjoasa)

Mod de preparare:
1. Porumbul se curata bine de frunze.
2. Acum se pregateste sosul de mirodenii cu care se va unge porumbul - mai intai se piseaza usturoiul bine.
3. Apoi adaugati patrunjelul tocat fin, sau cel uscat (eu am pus uscat), piperul si/sau orice alte ierburi preferate.
4. Urmeaza uleiul si totul se amesteca bine.
5. Rupeti bucati mari de folie de aluminiu, puneti pe ea porumbul si il ungeti bine cu amestecul de ustuoi si mirodenii. Apoi presarati putina sare uniform pe toata suprafata porumbului.
6. Inveliti bine porumbul in folie si il puneti in tava de cuptor. In asa fel faceti toate bucatile de porumb pe care le aveti.
7. Aranjati bine toate bucatile in tava de copt si o dati la cuptor aproximativ 1- 1.5 ore, in functie de cat de rumene va plac. La fiecare 20-30 de min intoarceti porumbul, sa se coaca uniform pe toata suprafata.
Ca sa vedeti dace este gata, rupeti usor folia la unul dintre ele si vedeti daca s-a rumenit.
8. Il serviti cald, daca se raceste nu mai are acelasi gust.
Pofta Buna!
Pui cu smantana 

Ingrediente:
● Pui intreg - 1 kg 
● Ulei de floarea soarelui - 50 ml 
● Ceapa alba - 2 buc 
● Smantana - 500 g 
● Faina alba calitate superioara - 1 lingura 
● Sare - 0.5 lingurite 

Mod de preparare:
1. Carnea se fierbe aproximativ 30-40 min sau se foloseste carnea fiarta pentru ciorba de pui.
Se scoate din apa si se lasa sa se scurga de apa.
Se incalzeste uleiul intr-o tigaie si se caleste carnea pe amandoua parti.
2. Carnea prajita se lasa intr-o farfurie, si intre timp se pregatesc urmatoarele.
3. Se taie ceapa marunt.
4. Ceapa se caleste in ulei, pana se rumeneste putin.
5. Se adauga apoi 1 lingura de faina si se lasa sa se prajeasca impreuna.
6. Se caleste putin ceapa impreuna cu faina, vreo 3-5 min.
7. Apoi se adauga smantana, si se amesteca continuu.
8. Sosul se potriveste de sare si se lasa sa fiarba 5 min. Daca este foarte dens, mai adaugati putina apa sau supa de pui.
9. In sos se adauga carnea prajita si se mai lasa sa fiarba totul impreuna inca 5-10 min.
10. Se serveste cald si cu mare pofta:)
Pofta Buna!
Dovleac copt cu usturoi si busuioc 

Ingrediente:
● Dovleac - 1 kg 
● Ulei de masline - 50 ml  (sau ulei simplu)
● Sare - 0.5 lingurite 
● Usturoi (catei) - 5 buc 
● Busuioc uscat - 1 lingurita 

Mod de preparare:
1. Dovleacul se curata de coaja si seminte, se taie felii cam de 1-1.5 cm grosime.
2. Uleiul se amesteca cu sarea, busuiocul si usturoiul pisat.
3. Aranjati dovleacul intr-o tava de cuptor.
Folosind o pensula ungeti feliile de dovleac cu amestecul de ulei si mirodenii.
4. Il puneti la cuptor pentru 40 de minute la 200 grade.
La mine s-a copt frumos deasupra si s-a rumenit si dedesubt.
5. Lasati cam 15 minute sa se racoreasca si serviti cu orice va place - ca garnitura de legume, sau pe langa niste branza cu smantana.
Pofta Buna!
Biscuiti melcisori cu nuca si scortisoara, de post 

Ingrediente:
● Faina alba - 350 g  (puteti combina si cu putina faina integrala)
● Amidon alimentar - 140 g 
● Praf de copt - 2 lingurite 
● Sare - 0.5 lingurite 
● Zahar - 12 linguri 
● Apa - 200 ml 
● Ulei - 140 ml 
● Esenta de vanilie - 1 lingura 
● Nuci - 200 g 
● Scortisoara macinata - 1 lingura 

Mod de preparare:
1. Intr-un bol mare amestecati urmatoarele ingredientele uscate - 350g faina, 140g amidon, 2 lingurite praf de copt, 0.5 lingurita sare si 6 linguri de zahar.
2. Apoi adaugati aici 200ml de apa, 140ml de ulei si 1 lingura esenta de vanilie.
3. Amestecati totul cu o lingura pana se leaga ingredientele si incepe sa se formeze aluatul.
4. Apoi incepeti sa framantati cu mainile si treceti aluatul pe masa, continuati pana devine uniform, moale si deloc lipicios. Il taiati in 2 bucati si formati din fiecare cate o bila. Lasati aceste bile sa se odihneasca acoperite cu un prosop timp de 15 minute.
5. In acest timp macinati intr-un blender 200g de nuci si le amestecati cu 6 linguri de zahar. Eu am facut jumatate de nuci doar cu zahar, iar in cealalta jumatate am adaugat 1 lingura de scortisoara.
Ambele variante sunt bune, totul depinde si de gustul vostru.
6. Fiecare bila de aluat se intinde cu facaletul intr-o foaie dreptunghiulara, cat mai subtire. Va ajutati cu putina faina pe masa in acest proces.
7. Presarati uniform pe fiecare foaie jumatate din cantitatea de nuca si zahar.
8. Rulati strans, chiar putin presati in timp ce formati ruloul, sa se lipeasca nuca de aluat.
9. Taiati felii de aproximativ 1 cm grosime.
10. Aranjati rulourile in tava cu sectiunea in sus, lasati putina distanta intre ele.
11. Apoi fiecare il apasati si aplatizati putin cu degetele.
12. Coaceti biscuitii astfel formati in cuptorul preincalzit la 200 de grade timp de 30 de minute, sau pana se rumenesc usor.
Lasat-i putin sa se raceasca inainte de servire.
Pofta Buna!